stanford-oval/wikipedia huggingface dataset:
ברייב A-50
תיאור

צוות המשימה של המטוס כולל 15 איש, המקבלים נתונים ממכ"ם המעקב הגדול מדגם "ליאנה" שפותחה בתשלות "וגה". היא הכוללת צלחת המשמשת ככיסוי לאנטנת המכ"ם על גב המטוס, בקוטר של 9 מטרים. טווח הזיהוי שלה הוא 650 ק"מ עבור מטרות אוויריות ו-300 קילומטרים עבור מטרות קרקעיות.
ה-A-50 יכול לשלוט בעד עשרה מטוסי קרב, עבור משימות תקיפות אוויר-אוויר או אוויר-קרקע. ה-A-50 יכול לטוס ארבע שעות במרחק של 1,000 ק"מ מבסיסו, במשקל המראה מרבי של 190 טון. ניתן לתדלק את המטוס בתדלוק אווירי על ידי מטוס מדגם איליושין Il-78.
המכ"ם הנוסף, "Vega-M", יכול לעקוב אחר עד 150 מטרות בו זמנית בטווח של 230 ק"מ (140 מייל). הוא יכול לעקוב אחר מטרות גדולות, כמו ספינות שטח, במרחק של 400 קילומטרים.
עבודת הפיתוח על גרסה מודרנית של המטוס, ה-A-50U, החלה ב-2003; טיסות ניסוי החלו ב-10 בספטמבר 2008, בגרסה החדשה הוחלפה האוויוניקה האנלוגית בחבילת אוויוניקה דיגיטלית חדשה, מתוצרת Vega Radio Engineering Corporation, שמאיצה את עיבוד הנתונים ומשפרת את מעקב האותות וזיהוי המטרות. מתקני מנוחה לצוות, שירותים ומטבח כלולים גם הם בשדרוג.
הגרסה הישראלית

בסוף שנות ה-80 של המאה ה-20, עוד לפני כינון הקשרים הדיפלומטיים המלאים בין הרפובליקה העממית של סין וישראל ב-1992. החלו המגיעים עם סין למכירת מטוסי ביון מתקדמים, המבוססים על מערכות מכ"ם להתרעה מוקדמת מדגם "פלקון" תוצרת חברת אלתא מערכות, חברת בת של התעשייה האווירית לישראל. בשנת 1996 נחתם הסכם לאספקת 4 מטוסי ביון. אלתא תכננה במקור לספק את המערכת על מטוס מדגם בואינג 707 (כפי שנעשה עבור מערכת "פלקון" שסופקה לחיל האוויר הצ'ילאני ב-1994), אולם סין דרשה לקבל אותה על מטוס מדגם איליושין-76 רוסי, מסוג שהיא מפעילה.
במרץ 1997 אישר נשיא רוסיה, בוריס ילצין את השימוש במטוסים הרוסים לצורך העסקה. במאי 1998 יצאו צוותים של התעשייה האווירית למפעל איליושין ברוסיה, להכנת המטוס עליו תתוקן המערכת, שבהמשך הגיע לישראל. המטוס נרכש במסגרת העסקה על ידי התעשייה האווירית, תמורת 45 מיליון דולר, והיה למעשה גוף של ברייב A-50 ללא מערכות פנימיות, אותם התקינו בישראל. בספטמבר 1998 החליט משרד ההגנה של סין לרכוש רק מטוס התרעה אחד, תמורת 250 מיליון דולר, וביטל בשלב זה את כוונתו המקורית לרכוש 4 מטוסים בהיקף מיליארד דולר. עם זאת הודיע כי ידון בהרחבת הרכש בסמוך למועד קליטת המטוס, ושולמה מקדמה בסך של כ-190 מיליון דולר.
לאחר לחץ כבד של הממשל האמריקאי בוטלה העסקה עם סין ביוני 2000. לאחר ביטול העסקה, דיווח העיתון הרוסי "איזווסטיה" כי ממשלת רוסיה מתכוונת להחכיר לסין מטוס התרעה מוקדמת מדגם "ברייב A-50", במקום ה"פלקון", מטוס שרוסיה הציעה לסין כבר כמה שנים לפני שהוחלט לקבל את המערכת הישראלית. בנוסף הציעה ישראל להודו להצטייד במטוס. ארצות הברית לא התנגדה למכירת המטוס להודו, אף על פי שהודו נמנית עם 4 מדינות, שארצות הברית דורשת לפקח על הייצוא הביטחוני של ישראל אליהן (המדינות הנוספות הן סין, רוסיה ופקיסטן). בדצמבר 2001 דיווח הירחון "דיפנס ניוז" כי ישראל מתכוונת להשלים עסקה למכירת מטוסי ביון מסוג "פלקון" להודו תמורת כמיליארד דולר. במקביל דרשו הסינים מיליארד דולר פיצוי על ביטול העסקה. במרץ 2004 נחתם לבסוף ההסכם לאספקת ה"פאלקון" להודו, המטוס הראשון סופק במאי 2009.
ביוני 2006 דיווח העיתון הבריטי ה"סאנדיי טיימס" כי ממטוס ה"פלקון" של סין שהיה בתעשייה האווירית הוצאו כל המערכות הישראליות, והוא הוטס חזרה לסין בשנת 2002 לאחר ביטול הפרויקט. אולם גורם צבאי אמריקני בפרסום רשמי של צבא ארצות הברית ציין שמערכת הפלקון עושה שימוש בציוד אזרחי שמצוי בשוק, בעזרתו ניתן לבנות את המערכת בחלקים. ושמומחים מעריכים שציוד אזרחי אמריקני שנרכש שולב במערכת אותה בנו הסינים בעצמם, ככל הנראה בסיוע ידע ישראלי שרכשו המומחים בתקופת עסקת ה"פלקון".
מפרט טכני

צוות: 15 איש
אורך: 46.59 מטר
גובה: 14.76 מטר
אורך מוטת כנפיים: 50.5 מטר
משקל המטוס ללא מטען: 72,000 ק"ג
משקל המראה מקסימלי עם מטען: 157,000 ק"ג
כוח: 4 מנועי מניפה Soloviev D-30KP המספקים כוח דחף של   117.68 קילו ניוטון כל אחד
מפרט טכני > ביצועים

מהירות מקסימלית: 900 קמ"ש
סייג רום: 13,000 מטר
מסלול נחיתה מינימלי: 450 מטר (כשדחף המטוס מופנה לאחור)
עומס כנף: 566.7 ק"ג/מ"ר עבור הדגם IL-76M/T, ו-633.3 ק"ג/מ"ר עבור הדגם IL-76MD/TD.
הערות שוליים

1 2  אמנון ברזילי, ההרפתקה ששווה מיליארדים, באתר הארץ, 26 בדצמבר 2001
↑  רן דגוני, וושינגטון, ‏"אסיה טיימס": התקדמות במגעים למכירת מערכות התראה אוויריות מישראל לסין, באתר גלובס, 11 בנובמבר 1996
1 2  דרור מרום, ‏סין תרכוש מתע"א רק מטוס התרעה אחד - ולא ארבעה כפי שתיכננה, באתר גלובס, 13 בספטמבר 1998
↑  דרור מרום, ‏נשיא רוסיה אישר העברת מטוסים לאלתא להתקנת מערכות התרעה עבור הצבא הסיני, באתר גלובס, 18 במרץ 1997
↑  איי אונליין, ישראל מבטלת העסקה לאספקת מטוסי ""פאלקון"" ב- 250 מ' ד' לסין, באתר TheMarker‏, 12 ביולי 2000
↑  דרור מרום, ‏"איזווסטיה": רוסיה תחכיר לסין מטוסי התרעה - במקום העיסקה שבוטלה, באתר גלובס, 13 ביולי 2000
↑  דרור מרום, ‏סין לישראל: רוצים את מטוס הפאלקון; לא מוכנים שיימכר למדינה אחרת, באתר גלובס, 22 באוגוסט 2000
↑  אמנון ברזילי, סין תובעת מיליארד ד' על ביטול מכירת הפלקון, באתר הארץ, 3 בדצמבר 2001
↑  פליקס פריש, ‏נחתם ההסכם לאספקת "פאלקון" להודו, באתר גלובס, 7 במרץ 2004
אמנון ברזילי, נחתמה העסקה הגדולה ביותר בתולדות היצוא הבטחוני: 3 מטוסי ביון מסוג "פלקון" יימכרו לחיל האוויר של הודו, באתר TheMarker‏, 5 במרץ 2004
↑  יוסי מלמן, בחודש הבא: ישראל תספק להודו אחד ממטוסי הביון שבנתה בעבורה, באתר TheMarker‏, 5 באפריל 2009
↑  ynet, הדי התרסקות המטוס בסין עלולים להגיע לת"א, באתר ynet, 11 ביוני 2006
מטוס ברייב A-50 של חיל האוויר ההודי עם מערכת "פלקון" הישראלית לקראת נחיתה בנמל התעופה בן-גוריון, לאחר ניסוי טיסה בשנת 2009
בריסטול מאיירס סקוויב

| --- | --- |


 נתונים כלליים
 בורסה:  הבורסה לניירות ערך בניו יורק (BMY) 
 תקופת הפעילות:  1858 (סקוויב), 1887 (בריסטול מאיירס) – הווה
 תאריך מיזוג:  1989
 חברות בנות:  Bristol-Myers Squibb (Japan)  Kosan Biosciences  Bristol-Myers Squibb (India)  Bristol Myers Squibb (Canada)  Bristol-Myers Squibb (Germany) 
 מיקום המטה:  ניו יורק
 ענפי תעשייה:  תעשיית התרופות
 מוצרים עיקריים:  תרופות
 שווי שוק:  106.24 מיליארד דולר (10 באוקטובר 2024)
 הכנסות:  46 מיליארד דולר (2022)
 רווח תפעולי:  18 מיליארד דולר
 רווח:  3.5 מיליארד דולר
 הון עצמי:  60 מיליארד דולר
 סך המאזן:  129 מיליארד דולר
 מנכ"ל:  Giovanni Caforio 
 עובדים:  30,000
  
 bms.com
 
בריסטול מאיירס סקוויב (באנגלית: Bristol Myers Squibb ובקיצור BMS) היא חברת תרופות אמריקאית. מטה החברה ממוקם בניו יורק, היא מעסיקה כ-30,000 עובדים ברחבי העולם והכנסותיה ב-2022 כ-46 מיליארד דולר.
היסטוריה

פעילות החברה מבוססת על מיזוג בין חברת סקוויב שנוסדה ב-1858 בברוקלין על ידי אדוארד סקוויב, וחברת בריסטול מאיירס שנוסדה על ידי ויליאם בריסטול ג'ון מאיירס ב-1887. המיזוג בין החברות התרחש ב-1989.
ב-2022 הצטרפה BMS כשותפה לחממה הטכנולוגית אינסטנטיב היושבת באור יהודה בשיתוף עם קרן הון סיכון פרגרין, אלביט, המרכז הרפואי שערי צדק ואוניברסיטאות תל אביב ובן-גוריון.
מוצרים

בין מוצרי החברה:
אברקן (פקליטקסל מוצמד-אלבומין)
אזקטם (אזטראונם) - אנטיביוטיקה לטיפול בחיידקים גראם-שליליים
ברקלוד (אנטקביר) - תרופה אנטי-נגיפית המיועדת לטיפול בדלקת כבד כרונית מסוג B
דרוקסיה (הידרוקסיאוראה) - תרופה כימותרפית
אליקוויס (אפיקסבן)
אמפליסיטי (אלוטוזומאב)
הידראה (הידרוקסיאוראה) - תרופה כימותרפית
אבוטאז - טיפול באיידס
אידיפה - תרופה כימותרפית
קנלוג (טריאמצינולון)
אופדיבו (ניבולומאב) - תרופה אימונותרפית
אורנסיה (אבטספט) - תרופה אנטי דלקתית
PRAVACHOL (פרבליפ) - טיפול בעודף כולסטרול ושומנים בדם
רבלמיד (לנלידומיד) - טיפול במאירויות ובמערכת החיסון
תלידומיד
וידאזה (אזאציטידין)
יירבוי (איפילימומאב)
זפוסיה - לטיפול בטרשת נפוצה
מוצרים להם קיימות גרסאות גנריות:
גלוקופג' (מטפורמין)
ATRIPLA (אפאבירנז)
ETOPOPHOS (אטופוסיד)
פלוויקס (קלופידוגרל)
ליזודרן (מיטוטן)
VIDEX (דידנוסין)
בריסטול סיטי

מועדון הכדורגל בריסטול סיטי (באנגלית: .Bristol City F.C) הוא אחד משני מועדוני הכדורגל של העיר בריסטול שבאנגליה. המועדון מתמודד בפוטבול ליג צ'מפיונשיפ.
קבוצת הכדורגל משחקת באצטדיון "אשטון גייט", הנמצא בדרום מערב העיר.
הישגו הגדול ביותר של המועדון הוא העפלתו לגמר הגביע האנגלי בשנת 1909, שבו הפסידה הקבוצה למנצ'סטר יונייטד. הקבוצה זכתה בגביע ויילס בשנת 1934, למרות מוצאה האנגלי.
היסטוריה

המועדון הוקם בשנת 1897. בשנת 1900 הוא אוחד עם הקבוצה היריבה, בדמינסטר אפ.סי (Bedminster), שהוקמה בשנת 1887. הקבוצה הצטרפה ל"דה פוטבול ליג" בשנת 1901. הופעתה הראשונה של הקבוצה בליגה הבכירה הייתה בשנת 1906, לאחר שזכתה באליפות ליגת המשנה. היא סיימה במקום השלישי בליגה הבכירה באותה עונה. באותה תקופה קיבלה הקבוצה את הכינוי "התינוקות של בריסטול", שבו כונתה עד שנות השלושים. בשנת 1909 הגיעה הקבוצה לגמר גביע ה-FA, שבו הפסידה למנצ'סטר יונייטד. בשנת 1911 חזר המועדון לליגת המשנה. בשנות ה־20 שיחקה הקבוצה בעיקר בליגה השנייה והשלישית. בשנות השלושים ירדה הקבוצה לליגות הנמוכות. בשנת 1949 מונה הארי דולמן ליו"ר, ובשנת 1950 נבנה אצטדיונה הביתי אשטון גייט.
בשנת 1967 חזרה הקבוצה לליגה הבכירה עם המאמן אלן דיקס. בשנת 1980 חזרה הקבוצה לליגה השנייה. בשנת 2008 הייתה הקבוצה קרובה להעפיל לפרמייר ליג אחרי שהקבוצה העפילה לגמר הפלייאוף על העלייה לפרמייר ליג אך הקבוצה הפסידה להאל סיטי. בסוף עונת 2012/2013 הקבוצה ירדה מהליגה השנייה לליגה השלישית באנגליה. בעונת 2015 זכתה באליפות הליגה השלישית וחזרה לצ'מפיונשיפ.
סגל שחקנים

נכון ל-11 בספטמבר 2022
סמל הלהקה עד שנת 2019
גדליים

| גדליים |
| --- | --- |
 Pseudophycis bachus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: בקלאים
משפחה:: גדליים
שם מדעי
 Moridae ‏Moreau, 1881

Antimora rostrata
גָּדֵלִיִּים (שם מדעי: Moridae) היא משפחה של דגי גרם מסדרת הבקלאים. תפוצתם בימים רדודים טרופיים בכל העולם, אף שחלקם מצויים במעמקי האוקיינוס מתחת ל-2,500 מטרים. הם דומים במראם למשפחת הבקליים.
אורך דגים אלה מגיע עד 90 סנטימטר אצל המין Pseudophycis bachus. הם בעלי פיות גדולים, עיניים גדולות וסנפירים רחבים, אך זנב דק. מתחת סנטרם ישנם כמה בינים דמויי זקן.
סוגים

Antimora
סוג ומין יחיד Auchenoceros punctatus
סוג ומין יחיד Eeyorius hutchinsi
סוג ומין יחיד Eretmophorus kleinenbergi
Gadella
Guttigadus
סוג ומין יחיד Halargyreus johnsonii
Laemonema
Lepidion
Lotella
Mora moro
Notophycis
Physiculus
Pseudophycis
סוג ומין יחיד Rhynchogadus hepaticus
סוג ומין יחיד Salilota australis
סוג ומין יחיד Svetovidovia lucullus
Tripterophycis
בעברית

| --- | --- |
 אלבום אולפן מאת רזי בן-עזר
 יצא לאור:  2004
 הוקלט:  2004
 סוגה:  רוק
 חברת תקליטים:  טרקטור
 הפקה:  רזי בן-עזר
 
בעברית הוא אלבום הבכורה של המוזיקאי רזי בן-עזר משנת 2004.
הפקה

אלבום הבכורה של רזי בן-עזר הוקלט בשנת 2004 אך איסוף החומרים נמשך שנים רבות בשנים שקדמו להוצאתו. שירים שנכתבו בנעוריו ובמהלך שירותו בצה"ל הצטרפו לשירים חדשים שנכתבו במיוחד לאלבום.
האלבום הוקלט באולפני Step Brother בפורט לודרדייל, פלורידה, בהשתתפות נגנים מישראל וארצות הברית. בין המשתתפים באלבום: עמי לוי (פוליאנה פרנק, החשמליות), בריאן קאמפבל (Trip Hop nation), גיל פדידה (אלג'יר, פונץ'), ג'יימס ריצ'רדסון (As We R), ארנסט לי וויליאמס Square Egg ריצ'י בולדווין (Sixty Nine Band) ורביעית כלי המיתר של South Florida Everglades College.
רשימת השירים

| מס' | שם | משך |
| --- | --- | --- |
| 1. | אני מעדיף  | 4:25 |
| 2. | בין קהיר ובין דמשק  | 4:14 |
| 3. | ספר על תולדות הבלוז  | 2:49 |
| 4. | אוטובוס מלא אמונה  | 3:41 |
| 5. | חמשת אלפים מייל  | 3:21 |
| 6. | לאן נעלמו הבנות מהתיכון  | 6:12 |
| 7. | היעלם  | 3:31 |
| 8. | להתעורר  | 4:30 |
| 9. | מוקדם בבוקר  | 3:10 |
| 10. | הפרח בגני  | 5:11 |
| 11. | פעם כשהייתי קטן  | 3:52 |
| 12. | להתעורר רמיקס  | 05:25 |
| משך כולל: | משך כולל: | 36:34 |
בריסינגר

| --- | --- |

כריכת הספר בעברית
 מידע כללי
 מאת:  כריסטופר פאוליני
 איורים:  ג'ון ג'וד פלנקר 
 שפת המקור:  אנגלית
 סוגה:  פנטזיה אפית
 מקום התרחשות:  אלאגייזיה 
 הוצאה
 הוצאה:  קנופף
 תאריך הוצאה:  2008
 מספר עמודים:  749
 הוצאה בעברית
 הוצאה:  כנרת זמורה ביתן
 תאריך:  2009
 תרגום:  יעל ענבר
 סדרה
 סדרת ספרים:  הירושה
 ספר קודם:  הבן הבכור
 הספר הבא:  הירושה
 קישורים חיצוניים
 הספרייה הלאומית:  002655693
 
בריסינגר (באנגלית Brisingr) הוא הספר השלישי בסדרת "הירושה" מאת כריסטופר פאוליני. הספר יצא לאור בספטמבר 2008. ב-2009 יצא לאור התרגום העברי. בתחילה תכנן פאוליני שספר זה יהיה האחרון בסדרת הירושה, שהייתה אמורה להיות טרילוגיה בשל אורכו של הספר החליט לפצל לשניים את הספר האחרון, בריסינגר והירושה.
הסיפור עוקב אחרי אראגון וסאפירה כשהם ממשיכים במסעם להביס את השליט של האימפריה, גלבאטוריקס, בעודם מנסים לקיים את כל הבטחותיהם. אראגון נשבע לעזור לבן דודו להחזיר את אהובתו מהמלך, אך הוא נשבע אמונים גם לווארדן, לאלפים, ולגמדים. ההתרחשויות בבריסינגר הן המשך ישיר לאירועים בספר הקודם הבן הבכור.
עלילה

הספר מתחיל כשאראגון, גיבור הסדרה ורוכב דרקונים, יוצא עם סאפירה הדרקונית ועם רוראן בן דודו להלגרינד, מקום מושבם של הרא'זאק - מפלצות רבות עוצמה  הנמצאות בשירות גאלבטוריקס, על מנת לחלץ את קטרינה - ארוסתו של רוראן, שהוחזקה כשבויה. השלושה הורגים את הרא'זאק ואת הוריהם (הלתרבלאקה). כשאראגון שב למחנה הווארדן  מבקש ממנו רוראן להשיאו לקטרינה. לפני שהחתונה מתחילה, צבא חדש של חיילים מגיע - המתים הצוחקים - חיילים שגאלבטוריקס כישף על מנת שלא יחושו כאב, ולכן הם קטלניים ביותר. לקרב מצטרף גם מרטאג אחיו למחצה וחברו הטוב של אראגון לשעבר וכעת אויבו המושבע, ודרקונו, עוקץ. מחוללי הקסמים האלפים שנשלחו להגן על אראגון עוזרים לאראגון ולסאפירה בקרב וגורמים למרטאג ולעוקץ לסגת, ובכך לנצח בקרב.
נאסואדה, מנהיגת הווארדן, מורה לאראגון להתייצב בבחירות למלך הגמדים החדש לאחר שהמלך הקודם מת בקרב. במהלך הזמן ששהה שם חווה אראגון ניסיון התנקשות משבט גמדים עוין. אוריק הגמד, חברו של אראגון, נבחר למלך החדש.
לאחר ההכתרה, אראגון וסאפירה חוזרים לבירת האלפים אלסמרה בשביל להמשיך את אימונם גליידר גם חושף את מקור הכוח של גאלבטוריקס: האלדונארי, או לב הלבבות. האלדונארי נותן למחזיק בו את האפשרות לתקשר עם הדרקון גם עם גופו מת כי מוחו ומהותו נשאר אצור באלדונארי, וכן למשוך את האנרגיה של הדרקון שהאלדונארי שייך לו. גאלבטוריקס אסף במשך שנים את האלדונארי של הדרקונים שהרג, שיעבד אותם והכריח את הדרקונים המתים להעביר את האנרגיה שלהם אליו דרך האלדונארי.
אחרי ההכשרה ארגון מבקר את הנפחית האלפית, רונון, שעימה אראגון מחשל לעצמו חרב, אראגון קורא לחרב "בריסינגר" (אש בשפה העתיקה) והיא מתלקחת ובוערת כשאומרים את שמה. לפני שאראגון וסאפירה חוזרים לווארדן, הוא מופתע לגלות שאורומיס וגליידר מתכננים לצאת לקרב. כמו כן, גליידר נותן את האלדונארי שלו לאראגון לפני שהם עוזבים.
בינתיים, רוראן נשלח למגוון משימות כחלק מהכוח הצבאי של הווארדן. במהלך אחת מהמשימות מתברר שתוכנית המפקד גורמת לכישלון ולאבדות כבדות, רוראן התערב ונתן פקודות חדשות למורת רוחו של המפקד. למרות הצלת המשימה, רוראן מואשם באי-ציות ומולקה 50 פעמים כעונש. לאחר ההלקאה הפומבית, נאסואדה מקדמת את רוראן למפקד ושולחת את יחידתו למשימות שונות אותן הוא מבצע בהצלחה מרובה כשביחידתו הציבה נאסאודה גם אורגלים לוחמים מובחרים כדי לקרב בין הגזעים.
בעת כיבוש העיר פיינסטר אראגון והאלפית אריה עוזבים בשביל למצוא את מנהיגת העיר, אבל מגלים שהקוסמים שבעיר מנסים ליצור יצור צל. בזמן שהם מנסים להרוג את הקוסמים, אראגון מקבל חיזיון דרך האלדונארי של גליידר שמראה את אורומיס ומרטאג נלחמים. גאלבטוריקס משתלט על מרטאג ומתעל את כוחותיו דרכו. הוא משתמש בכוחו כדי להרוס את כל ההגנות של אורומיס ולהרוג אותו, גופו של גליידר הושמד זמן קצר לאחר מכן ורוחו נכנסת לאלדונארי שלו שנמצא בידי אראגון וסאפירה. לאחר החיזיון, הקוסמים מצליחים ליצור את הצל וראוג. אראגון מצליח לגבור עליו ואריה מנצלת את הזדמנות ונועצת חרב בליבו. לאחר המצור המוצלח, נסואדה אומרת לאראגון את התוכניות של הוארדן לחדירה לקיסרות.
הערות שוליים

↑  Macauley, Mike (29 במאי 2009). "May 2009 Monthly Q&A with Christopher Paolini". Shurtugal.com. נבדק ב-31 ביולי 2009. {{cite web}}:  (עזרה)
| "הירושה" מאת כריסטופר פאוליני |
| --- | --- | --- |
| ספרים | אראגון (2003) • הבן הבכור (2005) • בריסינגר (2008) • הירושה (2011) |  |
| עיבודים | אראגון (סרט) • אראגון (משחק) |  |
| דמויות | הירושה - דמויות |  |
| --- | --- |
בקרת זהויות :  MusicBrainz work: 3e68d781-0092-416c-8b9f-b7147cb25261
ג'ואן קופטי

| --- | --- |
אין תמונה חופשית
 לידה:  1990 (בן 34 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חזה
 מועדון:  ירושלים רבתי
 מאמן:  מנו מאי
 
ג'ואן מאזן קופטי (בערבית: جوان مازن قبطي, תעתיק מדויק: קבטי; נולד בשנת 1990) הוא שחיין ערבי-ישראלי, אלוף ישראל בשחייה (2011 ו-2012) במשחה ל-200 מטר חזה. הוא השחיין הגבר הערבי הראשון שהוא אלוף ישראל בשחייה.
ביוגרפיה

קופטי נולד וגדל בירושלים, בן למשפחה ערבית-נוצרית-ישראלית, שמקורותיה הם הנוצרים הקופטים במצרים. אביו, עורך דין יליד נצרת ואמו ילידת תרשיחא שנפגשו והכירו באוניברסיטת תל אביב. הוא התאמן בקבוצת ירושלים רבתי בהדרכתם של מנו מאי וברי אבנר. כבר בגיל צעיר הוא הצטיין בשחייה וזכה בתוארי אליפות לגילאים צעירים. בגיל 16 עבר להתאמן בתיכון בולס בג'קסונוויל שבפלורידה, שם שחה במועדון בית הספר וזכה באליפות פלורידה במשחה ל-100 מטר חזה לגילו. בסיום לימודי התיכון עבר להתאמן במכללת אירוויין בקליפורניה ולאחר כשנה עבר להתאמן במכללת מיזורי.
ביוגרפיה > 2007

באליפות ישראל שנערכה בווינגייט בשנת 2007 זכה קופטי במדליית כסף במשחה ל-200 מטר חזה בתוצאה של 2:19.97 דקות, אחרי תום בארי ממבי קריית אונו (2:14.36 דקות ולפני דני מלניק מהפועל ירושלים (2:20.19 דקות)
ביוגרפיה > 2008

באליפות אירופה לנוער שנערכה בבלגרד, סרביה סיים קופטי במקום תשיעי במשחה ל-200 מטר חזה בתוצאה של 2:18.96 דקות.
באליפות ישראל שנערכה בווינגייט בשנת 2008 זכה קופטי במדליית ארד במשחה ל-200 מטר חזה בתוצאה של 2:19.10 דקות, אחרי תום בארי (2:14.80 דקות) ודני מלניק (2:17.98 דקות).
ביוגרפיה > 2009

באליפות ישראל שנערכה בווינגייט באוגוסט 2009 סיים קופטי במקום רביעי במשחה ל-200 מטר חזה בתוצאה של 2:20.99 דקות.
ביוגרפיה > 2010

באליפות ישראל בשחייה שנערכה בווינגייט בשנת 2010 זכה קופטי במדליית כסף, במשחה ל-200 מטר חזה בתוצאה של 2:22.42 דקות, אחרי דני מלניק (2:17.05 דקות) ולפני אמרי גניאל (2:23.40 דקות), שניהם מהפועל ירושלים. נוסף לכך, הוא סיים במקום שישי במשחה ל-100 מטר חזה בתוצאה של 1:05.95 דקות.
ביוגרפיה > 2011 > אלוף ישראל

באליפות ישראל בשחייה שנערכה בווינגייט באוגוסט 2011 זכה קופטי בשתי מדליות, זהב וארד. מדליית זהב, במשחה ל-200 מטר חזה בתוצאה של 2:16.28 דקות, לפני אמרי גניאל (2:17.16 דקות) ותום בארי (2:17.76 דקות) ובכל היה לשחיין הגבר הערבי הראשון שהוא אלוף ישראל בשחייה. מדליית ארד, במשחה ל-100 מטר חזה בתוצאה של 1:04.10 דקות, אחרי גל נבו מהפועל ירושלים (1:02.96 דקות) ואמרי גניאל (1:03.17 דקות). נוסף לכך, הוא סיים במקום חמישי במשחה ל-50 מטר חזה בשיא אישי חדש של 29.27 שניות.
ביוגרפיה > 2012

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד, בפברואר 2012 זכה במדליית זהב במשחה ל-100 מטר חזה בתוצאה של 1:00.95 דקות, לפני אמרי גניאל (1:01.10 דקות) ויהב שחף מהפועל ירושלים (1:01.59 דקות).
קופטי לא נבחר לייצג את ישראל באליפות אירופה שנערכה בדברצן, הונגריה במאי אותה שנה בטענה שלא קבע קריטריון אישי להשתתפות. לעומתו, אמרי גניאל יריבו, שקבע את הקריטריון במשחה ל-50 מטר חזה הוחלט שגם ישחה את סגנון החזה במסגרת משחה השליחים 4x100 מטר מעורב, אף על פי ששיאו של קופטי (1:02.43 דקות) היה טוב יותר משל גניאל (1:02.53 דקות) ב-0.1 שניות. טענת המאמן הלאומי ואיגוד השחייה הייתה שרק שחיינים שעמדו בקריטריון אישי ישחו באליפות. בית הדין העליון של איגוד השחייה, החליט כי קופטי יצטרף למשלחת ומי שישחה מהר יותר במשחה ל-100 מטר חזה, שיתקיים לפני משחה השליחים, יהיה הנציג בשליחים. באליפות עצמה פסל קופטי ואילו גניאל שחה מעולה וקבע בשלב המוקדמות שיא ישראלי חדש (1:00.96 דקות) וסיים במקום שישי במשחה זה (1:01.33 דקות). בתחרות כולה הוא סיים במקום 25 במשחה ל-200 מטר חזה בתוצאה של 2:16.28 דקות ובמקום 47 במשחה ל-50 מטר חזה בתוצאה של 29.27 שניות.
באליפות ישראל בשחייה שנערכה ביולי אותה שנה הוא הגן על תוארו לאחר שזכה במדליית זהב, במשחה ל-200 מטר חזה בתוצאה של 2:18.26 דקות, לפני אמרי גניאל (2:18.65 דקות) ורונן פאור מבני הרצליה (2:20.42 דקות). נוסף לכך, הוא סיים במקום רביעי במשחה ל-100 מטר חזה בתוצאה של 1:03.96 דקות ובמקום שישי במשחה ל-50 מטר חזה בתוצאה של 29.89 שניות.
ביוגרפיה > 2013

באוניברסיאדה שנערכה בקאזאן, רוסיה ביולי 2013 סיים קופטי במקום 20 במשחה ל-200 מטר חזה בתוצאה של 2:17.52 דקות, במקום 22 במשחה ל-100 מטר חזה בתוצאה של 1:02.83 דקות ובמקום 33 במשחה ל-50 מטר חזה בתוצאה של 29.35 שניות.
הערות שוליים

↑  דני בורשבסקי‏, שיא ישראלי לגוסטמלסקי באליפות ישראל, באתר וואלה, 24 ביולי 2008
↑  אבינעם פורת, היסטוריה: שחיין ערבי זכה באליפות ישראל, באתר ynet, 5 באוגוסט 2011
↑  טל בן עזרא, החלום, המאבק והאכזבה של ג'ואן קופטי, באתר הארץ, 21 במאי 2012
גדליהו פוקס

גדליהו (גאזה) פוקס (11 במרץ 1911 – 25 ביוני 1966) היה כדורגלן ומאמן כדורגל יהודי ממוצא רומני. פוקס היה הקפטן הראשון של נבחרת ארץ ישראל.
הערות שוליים

1 2  גדליהו פוקס באתר GRAVEZ
ג'ריקו סימס

| --- | --- |

 לידה:  20 באוקטובר 1998 (בן 25) מיניאפוליס, מינסוטה, ארצות הברית
 שם מלא:  ג'ריקו אדוארד סימס
 עמדה:  סנטר
 גובה:  2.08
 מספר:  45
 מכללה:  אוניברסיטת טקסס באוסטין (2017–2021)
 דראפט:  בחירה מספר 58, 2021 ניו יורק ניקס
 קבוצות כשחקן
 2021–   2021–2023:  ניו יורק ניקס   ←וסטצ'סטר ניקס
 
ג'ריקו אדוארד סימס (באנגלית: Jericho Eduard Sims; נולד ב-20 באוקטובר 1998) הוא כדורסלן אמריקאי המשחק בעמדת הסנטר בניו יורק ניקס.
קריירת מכללות

צ'יוזה נולד במיניאפוליס, מינסוטה, והחל לשחק כדורסל עבור אוניברסיטת טקסס באוסטין.
קריירה מקצועית

בדראפט 2021 ב-NBA נבחר בבחירה ה-58 על ידי ניו יורק ניקס. ב-8 באוגוסט 2021 חתם על חוזה דו כיווני עם ניו יורק ניקס ועם וסצ'סטר ניקס, שלוחתהּ של הניקס בליגת הפיתוח של ה-NBA. ב-9 ביולי 2022 חתם על חוזה לשלוש שנים בניו יורק ניקס.
בעונת 2021/2022 העמיד ב-NBA ממוצעים של 2.2 נקודות, 4.1 ריבאונדים ו-0.5 אסיסטים ב-13.5 דקות למשחק ב-41 משחקים בהם שיחק.
בפברואר 2023 זומן לסוף-שבוע האולסטאר ב-NBA, והשתתף בתחרות ההטבעות.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ניו יורק | 41 | 5 | 13.5 | 0.722 | 0.000 | 0.414 | 4.1 | 0.5 | 0.3 | 0.5 | 2.2 |
| 2022/2023 | ניו יורק | 52 | 16 | 15.6 | 0.776 | 0.000 | 0.750 | 4.7 | 0.5 | 0.3 | 0.5 | 3.4 |
| קריירה |  | 93 | 21 | 14.7 | 0.758 | 0.000 | 0.533 | 4.4 | 0.5 | 0.3 | 0.5 | 2.9 |
הערות שוליים

↑  Jericho Sims, ex-Gopher’s son, is Minnesota’s fastest rising hoops star, Twin Cities, ‏2016-05-06 (באנגלית אמריקאית)
↑  KAITLIN MERKEL, Star Tribune, Cristo Rey basketball star drawing big-time college looks, MN Boys’ Basketball Hub | High School Boys' Basketball News, Scores & Standings, ‏2016-01-30 (באנגלית אמריקאית)
↑  Brian Davis, Quiet Texas freshman Jericho Sims speaking loud enough with his play, Austin American-Statesman (באנגלית אמריקאית)
↑  marcusfuller, Four-star Cristo Rey forward Jericho Sims commits to Texas over Minnesota, Star Tribune
↑  Nick Moyle, Texas notebook: Sims blooming in Bamba's absence, mySA, ‏2018-03-07 (באנגלית אמריקאית)
↑  Nick Moyle, Confident Jericho Sims has been key during Longhorns’ strong start, Houston Chronicle, ‏2019-12-12 (באנגלית אמריקאית)
↑  Nick Moyle, Texas hopes F Jericho Sims will soar in his senior season, San Antonio Express-News, ‏2020-11-13 (באנגלית אמריקאית)
↑  Leaving Texas, turning pro could be an option for Jericho Sims, Horns247 (באנגלית אמריקאית)
↑  C. J. Moore, ‘He’s one of one’: Texas’ Jericho Sims has figured out how to dominate, and that’s bad news for everyone else, The Athletic (באנגלית)
↑  Texas forward Jericho Sims files paperwork for NBA draft, doesn't sign with an agent, Horns247 (באנגלית אמריקאית)
↑  NBA draft rising prospect Jericho Sims signs with Klutch Sports, The Rookie Wire, ‏2021-06-30 (באנגלית אמריקאית)
↑  Knicks Sign Jericho Sims to Two-Way Contract, www.nba.com (באנגלית)
↑  Knicks Sign Jericho Sims, www.nba.com (באנגלית)
גדליהו שפירא

| --- | --- |
אין תמונה חופשית
 לידה:  28 באוקטובר 1929 שדליץ, רפובליקת פולין 
 פטירה:  28 בדצמבר 1972 (בגיל 43)
 מדינה:  פולין, ישראל
 
גדליהו שפירא (28 באוקטובר 1929, שדליץ, פולין – 28 בדצמבר 1972, ראשון לציון) היה שחמטאי פולני ישראלי. הוא ייצג את ישראל ופולין באולימפיאדות השחמט
גדליהו שפירא נולד בפולין. בשנת 1955 הוא השתתף באליפות פולין בשחמט וחלק מקומות 7–8. בשנת 1956 הוא נכלל בנבחרת פולין-ב' במפגש עם הונגריה וצ'כוסלובקיה.
בסוף שנות ה-50 של המאה ה-20 הוא עלה לישראל. בשנת 1959 הוא סיים במקום ה-8 באליפות ישראל בשחמט. בשנת 1961 שפירא השתתף בתחרות בינלאומית בנתניה וחלק מקומות 4–5 (יחד עם יאיר קריידמן).
שפירא באולימפיאדת השחמט

בין השנים 1956 ל-1962 השתתף גדליהו שפיאר ב-2 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1956 | עת | פולין |  | 2 מ-7 | 1+ 2= 4- | 28.6 | 23 קבוצתי |
|  1962 | 2 עת | ישראל |  | 6.5 מ-11 | 4+ 5= 2- | 59.1 | 15 קבוצתי |
הערות שוליים

↑  Shapiro, Gedali - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.